Կարինե Դանիելյան

Կարինե Սուրենի Դանիելյան (), հայ բնապահպան, ՀՀ պետական և հասարակական գործիչ, «Հանուն կայուն մարդկային  զարգացման» ասոցիացիայի նախագահ։

Կրթություն 
1970 թվականին ավարտել է Երևանի պետական համալսարանի կենսաբանական ֆակուլտետի կենսաֆիզիկայի բաժինը։
1971-1974 թվականներին սովորել է ՀԽՍՀ ԳԱ ասպիրանտուրայում։
1994-1996 թվականներին սովորել է ԵՊՀ դոկտորանտուրայում։

Աշխատանքային գործունեությունը 
1976-1980 թվականներին՝ ՀԽՍՀ ԳԱ էքսպերիմենտալ կենսաբանության ինստիտուտի կրտսեր գիտաշխատող։
1980-1985 թվականներին՝ ՀԽՍՀ ԳԱ կենսոլորտի հիմնախնդիրների գիտական խորհրդի գիտական քարտուղար։
1985-1990 թվականներին՝ ՀԽՍՀ Մինիստրների խորհրդին առընթեր Գիտատեխնիկական ինֆորմացիայի ինստիտուտի վարչության պետ։
1990-1991 թվականներին՝ Երևանի քաղաքային խորհրդի գործադիր կոմիտեի նախագահի տեղակալ՝ բնապահպանության և առողջապահության գծով։
1991-1994 թվականներին՝ ՀՀ բնության և շրջակա միջավայրի պահպանության նախարար։
1996 թվականից - ԵՊՀ դոցենտ։
1996 թվականից ցայսօր - «Հանուն կայուն մարդկային  զարգացման» ասոցիացիայի նախագահ։
2009 թվականից առ այսօր - ՀՀ Հանրային խորհրդի անդամ։
2009 թվականից առ այսօր - ՀՀ Նախագահին առընթեր Սևանա լճի հիմնախնդիրների հանձնաժողովի անդամ։
2010 թվականից - ԵՊՀ պրոֆեսոր։
2016 թվականի ապրիլի 14-ին ՀՀ Նախագահի հրամանագրով վերանշանակվել է ՀՀ Հանրային խորհրդի անդամ։

Շուրջ 270 գիտական հոդվածների և մենագրությունների հեղինակ է։

Պարգևներ և կոչումներ 
Կենսաբանական գիտությունների թեկնածու (1975)։
Աշխարհագրական գիտությունների դոկտոր (1999)։
Միջազգային էկոլոգիական ակադեմիայի իսկական անդամ (1998)։
Անանիա Շիրակացու մեդալ (2012)։
Երևանի պատվավոր քաղաքացի (2014)։

Ծանոթագրություններ 

Հայ քաղաքական գործիչներ
Հայ բնապահպաններ
ՀՀ բնապահպանության նախարարներ
Անանիա Շիրակացու մեդալակիրներ
Երևանի պատվավոր քաղաքացիներ
Աշխարհագրական գիտությունների դոկտորներ
Հայաստանի հանրային խորհրդի անդամներ
Հայ կենսաքիմիկոսներ
Հայ պետական գործիչներ
ԵՊՀ կենսաբանական ֆակուլտետի շրջանավարտներ
Հայ պրոֆեսորներ
Հայ հրապարակախոսներ
Հայ հասարակական գործիչներ